o
Rafael Reyes, kertoisitko hieman itsestäsi?
Minun nimeni on Rafael Reyes
ja tulen Dominikaanisesta tasavallasta.
Olen naimisissa ja minulla on kolme lasta.
Olen Herran palvelija ja
Kuulun Dominikaanisen tasavallan metodistikirkkoon.
Koulutamme ihmisiä
koska meidän seurakunnallamme on yliopisto ja
olen yksi sen perustajista.
Yliopisto on kristillinen ja osallistuu omalta osaltaan Herran työhön.
Olet siis yliopiston rehtori.
Kuinka monta opiskelijaa sinun yliopistossasi on?
Yliopistomme, jonka päämäärä on tarjota koulutusta maallemme,
on jo 25 vuotta vanha ja tällä hetkellä viidenneksi suurin
44:stä maamme yliopistosta. Meillä on 17 000 oppilasta.
Hienoa. Sinulla on siis paljon kokemusta yliopistoista.
Olet ollut nyt Suomessa muutaman viikon,
olet matkustellut ja nähnyt kaikenlaista.
Miltä sinusta on tuntunut olla täällä Suomessa?
Ja yksi kysymys vielä, mikä sai sinut tulemaan Suomeen?
Sain kutsun Malmin Saalemilta tulla tänne ja
sitä kautta olen saanut tutustua tähän kauniiseen maahan.
Ja aluksi vierastin kieltä, kunnes huomasin että täällä
ihmiset ovat hyvin ystävällisiä ja
he ovat ottaneet minut lämpimästi vastaan.
Siksi tunnen olevani kuin kotonani täällä!
Suomalaisia pidetään yleensä kuivina ja kylminä.
Mikä on sinun mielipiteesi?
Kaikilla on oma kulttuurinsa ja omat tapansa.
Itse asiassa meidänkin seurakunnasta sanotaan,
että me olemme hieman rauhallisempia.
Mutta minä uskon, että Hengessä me kaikki kuitenkin
koemme samaa lämpöä ja samaa Hengen yhteyttä.
Ja myös täällä Suomessa olen tuntenut samoin, -
kuinka Herran Henki liikkuu.
Antoihan Herra saman henkensä kaikille kansoille,
siksi sen tuntee myös täällä.
Sinä olet matkustanut täällä Suomessa etelässä ja Lapissakin
ja olet nähnyt paljon. Miltä Suomi sinusta vaikuttaa?
Mielestäni Suomi on mahtava maa.
Ja minulla on ollut mahdollisuus saarnata eri kaupungeissa.
Kuten mainitsit, kävin Lapissa ja se oli kaunis paikka.
Oli upeaa kuulla joulupukista kertova kertomus,
joka on kiertänyt ympäri maailmaa.
Nyt näin ja koin itse tämän tarinan synnyinpaikan,
eikä tarvitse vain uskoa siihen mitä kerrotaan!
Olen saanut myös tutustua siihen, millaista on tämän maan kulttuuri,
tämä kansa, miten suomalaiset ajattelevat, miten he asuvat.
Olen saanut siis kokea paljon mielenkiintoisia asioita täällä ollessani.
Myös sen, että tämä on hyvin turvallinen maa ja
haluaisin viedä sen turvallisuuden- tunteen omaan maahanikin!
Vie vain.
Suomalaiset ovat hyvin tunnettuja kolmesta s-kirjaimesta.
Sibelius, sisu ja sauna.
Sibelius oli maailmanlaajuisesti hyvin tunnettu säveltäjä,
sisulla tarkoitetaan sitä rohkeutta ja sitkeyttä,
jota meillä suomalaisilla on ja sitten on tietysti sauna.
Oletko koskaan käynyt saunassa?
Kävin kerran kuntosalin saunassa kotimaassani.
Mutta täällä Suomessa en ole vielä ehtinyt kokeilla saunomista.
Tahdon kyllä käydä kuuluisassa suomalaisessa saunassa
ennen Karibialle paluutani! - Suosittelen sitä!
Sen perusteella mitä olet kokenut käydessäsi eri seurakunnissa,
millainen mielestäsi on Suomen hengellinen ilmapiiri?
Jokaisessa kaupungissa on hengellisen elämän tarve.
Jeesus sanoi, että köyhät teillä on aina luonanne.
Ja kun katson maatani,
hengellisyyden tarve on selvästi nähtävissä.
Maani on kehittyvä ja siellä on paljon materiaalista tarvetta.
Siellä missä on materiaalisia tarpeita,
on toki aina myös hengellisiä tarpeita.
Täällä Suomessa ei ole niinkään materiaalisia tarpeita
mutta hengellisiä kylläkin. Niitä on jokaisessa maassa,
onhan hengellisyys osa ihmistä.
Jokainen kaipaa päästä yhteyteen Jumalan kanssa.
Kuten minun maassani, niin myös Suomessa on hengellisiä tarpeita.
Sitä vartenhan me julistamme, että ihmiset saisivat janoonsa tyydytystä.
On järkeenkäypää, että haluamme tuntea Luojamme.
Se on sisäinen kaipuumme.
Ja kiitos Jumalalle, että olet saanut palvella täällä Suomessa.
Miten sinä näet kotimaasi ja Suomen eroavan hengellisesti?
Maat ovat varmasti hyvin erilaisia!
Toki on eroavaisuuksia.
Dominikaaninen tasavalta on Karibian maa,
ja ihmisten lämpö näkyy kanssakäymisessä.
Me olemme hiukan liikkuvaisempia ja kuumaverisempiä.
Täällä Suomessa taas ihmiset ovat hiukan rauhallisempia.
Mutta mielestäni ero ei kuitenkaan ole pohjimmiltaan niin suuri.
Hengellinen jano on aina sama, olimmepa missä tahansa.
Kaikki kulttuurit ovat kuitenkin erilaisia ja
se näkyy ihmisten käyttäytymisessä.
Hyvin sanottu.
Entä kuinka sinä tulit tuntemaan Jeesuksen pelastajanasi?
Se onkin huvittava tarina.
Kylääni tuli muutamia lähetystyön- tekijöitä ja he kokoontuivat kirkossa.
Ennen uskoontuloani tapani oli heitellä kiviä kirkkoa kohti,
häiritäkseni siellä kokoontuvia uskovaisia.
Mutta Herra on hyvä! Hän silti rakasti minua,
näytti minulle armonsa ja pelasti minut.
Lopetin siis kivien heittelyn ja aloin sen sijaan
jakamaan ilosanomaa Jeesuksesta Kristuksesta.
Silloin tutustuin erääseen lähetystyöntekijään.
Pidin elektroniikasta ja sain auttaa häntä äänentoistolaitteiden kanssa.
Niinpä aloimme kiertämään maata yhdessä saarnaten evankeliumia.
Lähetin mielestä minusta tulisi hyvä pastori.
Minä en ollut ajatellut sitä, mutta lopulta minusta tulikin pastori.
Ja nyt me olemme saarnanneet yhdessä jo 35 vuotta
ja tehneet 25 vuotta palvelutyötä.
Siitä saakka olen seurannut Herraa ja
muistan uskoontulolaulunikin; 'Päättänyt olen seurata Herraa'.
En ole palannut takaisin, enkä palaakaan.
Kunnia Jumalalle! Tuo laulu on hyvin tunnettu ympäri maailmaa,
mekin laulamme sitä täällä Suomessa.
Sinulla kun on pitkä historia Herran työssä,
miten sinä koet maassasi ihmeet ja Hengen toiminnan?
Tänäpäivänä on paljon karismaattisia seurakuntia.
Herra on sama eilen, tänään ja huomenna. On ihmisiä,
jotka uskovat ettei Jeesuksen ajan ihmeitä enää tapahdu.
Vaikka Jeesus itse sanoo meille, että te tulette tekemään
vielä suurempia asioita kuin mitä minä teen!
Nimenomaan!
Mutta me kuitenkin harvoin uskomme noihin Jeesuksen sanoihin.
Uskon kuitenkin että Herran ihmeet ja voima ovat samat yhä tänään,
hän yhä parantaa ja muuttaa ihmisten elämän.
Maassani saamme nähdä miten Herra tänäpäivänä toimii
muuttaen ihmisten elämän.
Miten entisistä alkoholisteista tulee evankelistoja,
lääkärin sanojen mukaan parantumaton ihminen paranee ja
lähtee julistamaan evankeliumia.
Ihmeitä tapahtuu yhä ja Henki liikkuu edelleen.
Nyt on aika, ei ainoastaan uskoa Jumalan olemassaoloon
vaan myös uskoa häntä ja hänen sanaansa!
- Kunnia Jumalalle, juuri niin!
Sillä nämä ihmeet ovat todellisia.
Monet menivät Herran luo ihmeiden vuoksi,
he uskoivat, paranivat ja ovat yhä terveitä.
On tärkeää uskoa, että Jeesus yhä tänäpäivänä
vaikuttaa meidän kauttamme ihmein ja merkein.
Jeesus ei ole mikään uskonto vaan todellinen henkilö,
joka vaikuttaa elämämme kautta toisten ihmisten elämään.
Kiitos Jumalalle.
Meillä on paljon katsojia, mitä haluaisit sanoa heille ja
tahtoisitko myös lopuksi rukoilla heidän puolestaan?
Minulla on ollut todella mukavaa täällä,
minut on otettu hyvin vastaan
ja olen tuntenut itseni kuin prinssiksi täällä ollessani.
Yhtä lailla kuin suomalainen sisu antoi teille historiassa voimaa
vapauttaa itsenne muiden maiden painostuksen alta,
toivon että teillä olisi sama sisu oppia tuntemaan Jeesus.
Hän antaa todellisen ja ikuisen vapauden jokaiselle.
Toivon myös että opitte tuntemaan sen totuuden joka Jeesuksessa on.
Hän yksin on tie Taivaallisen Isän luo.
Mietin toista S-kirjainta, joka kuvaa Sibeliusta.
Hänen taiteensa ansiosta Suomi tuli kuuluisaksi maailmalla.
Samoin tuntiessanne Jeesuksen Vapahtajananne,
voitte julistaa hänestä maailmalle.
Ja kolmas S, suomalainen sauna, joka kuvaa sitä lämpöä,
jota minäkin olen täällä saanut kokea.
Voitte jakaa sitä lämpöä täällä Suomessa ja myös ulkomailla.
Yhtälailla kuin kuuma sauna uudistaa ihmistä ulkoisesti,
sisäisen uudistuksen ja muutoksen saa aikaan vain Jeesus Kristus.
Haluaisin nyt rukoilla teidän kansanne puolesta,
te olette ottaneet minut hyvin vastaan.
Herra sanoo, että minne menemmekin ja meidät otetaan siellä vastaan,
meidän tulee jättää siihen paikkaan siunaus.
Ja minä todella haluan jättää teidän upealle kansallenne siunauksen.
Herra on antanut teille näin kauniin maan.
Hän on tehnyt tänne todella kauniin luonnon.
Pyydän Herraa siunaamaan teidän arvokasta maatanne,
että teidän kansanne saisi oppia tuntemaan Jeesuksen.
Sillä oppiessanne tuntemaan Herran,
teillä ei ole enää vain fyysistä ja materiaalista kauneutta
vaan myös Herran antamaa hengellistä kauneutta.
Siksi Suomi, minä siunaan sinua
Isän, Pojan ja Pyhän Hengen nimessä,
jotka sinua johdattakoon tänään ja iankaikkisesti.
Jumala sinua siunatkoon Suomi!
Käännös: Saara Kupias